6. december 2019 Nr. 1326

**Aningaasalersuinermik ingerlataqarneq pillugu inatsisip, finansiel stabilitet pillugu inatsisip, aningaasaliisartunut aningaasalersuisartunullu qularnaveeqqusiisarnermik aningaasaateqarfik pillugu inatsisip, pappiaranik nalilinnik nioqquteqarneq il.il. pillugit inatsisip aammalu assigiissitsinermut inatsisip, allannguutaat pillugit inatsimmi § 3-p ilaata Kalaallit Nunaanni atuutilersinneqarnissaat pillugu peqqussut (Aningaasanik atorniartarfiit aamma aningaasaliissuteqarnermut piginneqatigiiffiit napparteqqinniarnerannut atorunnaarsinnerannullu peqqussutip (BRRD) aamma aningaasaliissutinik qularnaarinermut aaqqissuussinerit pillugit peqqussutip (DGSD) piviusunngortinnera)**

UAGUT MARGRETHE AAPPAAT, Guutip saammaassineratigut Danmarkip Dronningia, uppernarsarparput:

Aningaasalersuinermik ingerlataqarneq pillugu inatsisip, finansiel stabilitet pillugu inatsisip, aningaasaliisartunut aningaasalersuisartunullu qularnave-eqqusiisarnermik aningaasaateqarfik pillugu inatsisip, pappiaranik nalilinnik nioqquteqarneq il.il. pillugit inatsisip aammalu assigiissitsinermut inatsisip allanngortinneqarnissaat pillugu inatsit nr. 334, 31. marts 2015-imeersumi § 8, imm. 2**[[1]](#footnote-1)**, malillugu, (Aningaasanik atorniartarfiit aamma aningaasaliissuteqarnermut piginneqatigiiffiit napparteqqinneqarniarnerannut atortunnaarsinneqarnerannullu peqqussutip (BRRD) aamma aningaasaliissutinik qularnaarinermut aaqqissuussinerit pillugit peqqussutip (DHSD)) pigiviusunngorttinnera) aalajangersarneqarpoq:

**§ 1**

Aningaasaliisartunut aningaasalersuisartunullu qularnaveeqqusiisarnermik aningaasaateqarfik pillugu inatsisimmi, kunngip peqqussutaa nr. 137, 9. marts 2005-imeersukkut Kalaallit Nunaannut atuutsinneqalersumi, peqqussut nr. 1048, 1. september 2010-meersukkut, peqqussut nr. 1047, 1. september 2010-meersukkut, inatsit nr. 1556, 21. december 2010-meersukkut, peqqussut 303, 27. marts 2012-imeersukkut, peqqussut nr. 685, 28. juni 2012.meersukkut, peqqussut [inatsit nr. 1231, 18. december 20112-imeersoq pillugu] kiisalu peqqussut [inatsit nr. 403, 28. april 2014-imeersoq pillugu], allanngortinneqartumi tulliuttunikj allannguiso-qassaaq:

**1.** Peqqussutip *qulequtaal imatut oqaasertalerneqassaaq*:

**»Aningaasaliisartunut aningaasalersuisartunullu qularnaveeqqusiisarnermik aaqqissuussineq pillugu inatsisip Kalaallit Nunaannut atuutsinneqalernissaa pillugu peqqussut«.**

**2.** Inatsimmi tamarmiusumi »atorunnaarsitsinermut nappartitseqqiniaanermullu immikkoortoqarfik« allan-ngortinneqassaaq: »nappartitseqqiniaarnermut immikkoortoqarfik«-nngorlugu, aamma »Atorunnaarsitsinermut nappartitseqqiniaanermut immikkoortoqarfik« allanngortinneqassaaq: »Nappartitseqqiniaanermut immikkoortortaqarfik«-nngorlugu.

**3.** *Kapitel 1 -imut* qulequtaq imatut oqaasertalerneqassaaq:

»Kapitali 1

*Qularnaveeqqusiinermut aningaasaatit killiffiat suliassaqarfiallu.*

**4.** *§ 1*imatut oqaasertalerneqassaaq:

**»§ 1.** Aningaasaliisut aningaasalersuisullu qularnaveeqqusiinerannut aaqqissuussineq aningaasaliisut ani-ngaasalersuiullu qularnaveeqqusiinerannut aningaasaateqarfittut aaqqissuunneqassaaq (Qularnaveeqqusii-nermut aningaasaatit) sisamanik immikkoortortaqarluni, tak. § 5, Qularnaveeqqusiinermut aningaasaatit Finansiel Stabilitetimit allaffissornikkut aqunneqassapput inatsit manna naapertorlugu.

*Imm. 2.* Qularnaveeqqusiinermut aningaasaateqarfiup aningaasaliisut aningaasalersuisullu suliffeqarfinni § 3, imm. 1-imi aamma § 4-mi taaneqartuni akiliisinnaajunnaarnerup kingorna nappartitseqqinniarluni suliniartoqassappat §§ 9-11 naapertorlugit annaasaasa matussusernerannut ikiussavaat.

*Imm. 3.* Qularnaveeqqusiinermut aningaasaatit pisussaaffiinut Finansiel Stabilitet akiliisussaatitaanngilaq, aamma Qularnaveeqqusiinermut aningaasaatit taamaallaat nammineq pisussaaffimminut akiliisussaatitaavoq.

*Imm. 4.* Qularnaveeqqusiinermut naliliutai akiligassaalu Finansiel Stabilitetip ingerlataasa sinnerinit immikkoortisimaneqassapput.

*Imm. 5.* Qularnaveeqqusiinermut aningaasaatit Qularnaveeqqusiinermut Aningaasateqarfimmit aningaasaliisut aningaasalersuisullu naliliutaat akiligassaallu tigussavaat, tamatumunngalu atatillugu pisinnaatitaaffiit pisussaaffiillu tamaasa akisussaaffigilissallugit, taamaasilluni naliliutit akiligassallu aningaasaliisut aningaasalersuisullu Qularnaveeqqusiinerannut Aningaasaateqarfiup immikkoortuisa ataanniittut Qularnaveeqqusiinermut Aningaasaatit ataanni immikkoortut assigisaannut nuunneqassallutik.

*Imm. 6.* Qularnaveeqqusiinermut aningaasaatit namminerisaminnik inatsisitigut pisinnaatitaasuunngillat pisussaatitaasuunatillu. Inatsiseqarnermut atatillugu Finansiel Stabilitet Qularnaveeqqusiinermut aningaa-saatit sinnerlugit sullissisassaaq.

*Imm. 7.* Qularnaveeqqusiinermut Aningaasaatit unitsinneqarpata, inuussutissarsiornermut ineriartortitsinermullu ministeri aningaasaqarnermut ministerip akuersissuteqarneratigut aalajangiissaaq Qularnaveeqqusii-nermut Aningaasaatit qanoq atorneqassanersut.

*Imm. 8.* Finansiel Stabilitetip Qularnaveeqqusiinermut Aningaasaatinik allaffissornikkut aqutsinera pillugu maleruagassanik erseqqinnerusunik inuussutissarsiornermut ineriartortitsinermullu ministeri aalajangersaasinnaavoq.«

**5.** *§§ 2*aamma *2 a*imatut oqaasertalerneqssapput:

**»§ 2.** Aningaasaqarnermik suliaqarneq pillugu inatsimmi, kunngip peqqussutaatigut Kalaallit Nunaannut atuutsinneqalersumi § 224 a malillugu aningaaserivik ajornartorsiorpat imaluunniit ajornartorsiulernissaa ili-manaateqarpat, Finansiel Stabilitet Qularnaveeqqusiinermut Aningaasaatit sinnerlugit aalajangersinnaavoq, aningaasanik atugassiinermigut imaluunniit aningaaserivimmit pisassallit kingullinngortitaasimanngitsut tamarmiusut pisassaasa matussusernissaannut qularnaveeqqusiinermigut (kattunnermi pissarsiat) aningaase-riviup atorunnaarsinnissaanut peqataaniarluni. Aningaaserivimmik taamatut atorunnaarsitsineq akiliisinnaajunnaarnermik suliamit nalinginnaasumit Qularnaveeqqusiinermut Aningaasaatinut annikinnerusunik aningaa-sartuuteqarfiussasoq nalilerneqarpat, Finansiel Stabilitet oqaaseqatigiit siulliit malillugit aalajangissaaq, Qularnaveeqqusiinermut Aningaasaatit soqutigisai mianeralugit.

*Imm. 2.* Finansiel Stabilitet aningaasanik atugasiinermigut imaluunniit aningaaseriviup aktiatigut, qularnaveeqqusiisutigut imaluunniit piginnittooqataanermigut aningaasaataasa aningaasalluunniit allat kingulliutitaasut matussusernissaannut qularnaveeqqusiinermigut Qularnaveeqqusiinermut Aningaasaatit sinnerlugit aalajangiisinnaanngilaq.

*Imm. 3.* Aningaasartuutit kattunnermi pissarsianut namminernut attuumassuteqartut aamma aningaasar-tuutit Finansiel Stabilitetip aaqqissuussinermik naammassisitsiniaasutut pisussaaffigiligai Qularnaveeqqusiinerut aningaasaatit akilissavai.

*Imm. 4.* Imm. 1 malillugu peqataanissamut Finansiel Stabilitetip siulersuisui aalajangiisuussapput.

*Imm. 5.* Qularnaveeqqusiinermut Aningaasaatit imm. 1 malillugu peqataanissaat allat peqatigalugit aalajangerneqarsinnaavoq.

**§ 2 a.** Aningaasaqarnermik suliffeqarfiit aalajangersimasut napparteqqinniarnerat atorunnaarsinnerallu pillugit inatsit, kunngip peqqussutaatigut Kalaallit Nunaannut atuutsinneqalersoq, imaluunniit maleruagassat taanna malillugu atuutsinneqalersut malillugit atorunnaarsitsinermut sakkussaq ataaseq amerlerusulluunniit atornissaannik Finansiel Stabilitet aningaaseriviup imaluunniit aningaasanik atorniartarfiup tungaanut atuissalluni aalajangerpat, Qularnaveeqqusiinermut Aningaasaatit imm. 2 aamma 3 naapertorlugit aningaaseriviup imaluunniit aningaasanik atorniartarfiup atorunnaarsinneranut akiliuteqassapput.

*Imm. 2.* Aningaasaqarnermik suliffeqarfiit aalajangersimasut napparteqqinniarnerat atorunnaasinnerallu pillugit inatsimmi, kunngip peqqussutaatigut Kalaallit Nunaannut atuutinneqalersumi bail-in atorneqarpat, tak. § 24, aningaasat aningaasaqarnermik suliffeqarfiit aalajangersimasut napparteqqinniarnerat atorunnaarsinnerallu pillugit inatsimmi, kunngip peqqussutaatigut Kalaallit Nunaannut atuutsinneqalersumi § 24 malillugu aningaasat aningaasaliisut aningaasaliissutaasa imaluunniit aningaasaliissuteqartartut aningaasaliissuteqarnermikkut matussusigaasa nalikillilerneqaataasa nalingi Qularnaveqqusiinermut Aningaasaatit akilissa-vaat, aningaasaliissutit matussuserneqartut imaluunniit aningaasaliissuteqartartut aningaasallinermikkut matussusigai bail-inimut ilaasimappata.

*imm. 3.* Atorunnaarsitsinermut sakkoq ataaseq arlallilluunniit imm. 2-mut ilaanngitsut atorneqarpata, tak. aningaasaqarnikkut suliffeqarfiit aalajangersimasut napparteqqinniarnerat atorunnaarsinnerallu pillugu inat-simmi, kunngip peqqusutaatigut Kalaallit Nunaannut atuutsinneqalersumi §§ 19, 21 aamma 23, aningaasat akiliisinnaajunnaarnertut suliarinnittoqaraluarpat aningaasaliisut aningaasaliissuteqartullu matussusigaasut annaasassaralui tikillugit Qularnaveeqqusiinermut aningaasaatit akilissavaat.

*Imm. 4.* Finansiel Stabilitetip Qularnaveeqqusiinermut Aningaasaatit soqutigisai mianeralugit aningaasat Qularnaveeqqusiinermut Aningaasaatit aningaaserivimmik imaluunniit aningaasanik atorniartarfimmik atorun-naarsitsinermut akiligassai aalajangersassavai, tak. imm. 1. Aalajangersaaneq aningaasaqarnermik suliffeqarfiit aalajangersimasut napparteqqinniarnerat aamma atorunnaarsinnarat pillugu inatsimmi, kunngip peqqussutaatigut Kalaallit Nunaannut atuutsinneqalersumi §§ 6 imaluunniit 7 naapertorlugit.

*Imm. 5.* Aningaaseriviup imaluunniit aningaasanik atorniartarfiup akiliisinnaajunnaartutut suliarineranut aningaasartuutaasussaagaluit sinnerlugit suliffeqarfiup atorunnaarsinneranut Qularnaveeqqusiinermut Aningaasaatit akiliisinnaanngillat, tak. imm. 1. Aningaaseriviup imaluunniit aningaasanik atorniartarfiup atorunnaarsinneranut § 7, imm. 2 imaluunniit § 7 a, imm. 1 malillugu anguniakkat annertussusaasa 100 procentii sinnerlugit Qularnaveeqqusiinermut Aningaasaatit akilersinnaanngisaannarpai.

*Imm. 6.* Naliliutinik nalilersuinermi, tak. aningaasarnikkut suliffiit napparteqqinniarnerat atorunnaarsinnerallu pillugit inatsimmi, kunngip peqqussutaatigut Kalaallit Nunaannut atuutsinneqalersumi § 8, aalajangerneqarpat, aningaaseriviup imaluunniit aningaasanik atorniartarfiup atorunnaarsinneranut Qularnaveeqqusiinermut Aningaasaatit akilersimasaai, tak. imm. 2 aamma 3, annaasanit Qularnaveeqqusiinermut Aningaa-saatit akiliisinnaajunnaarnermik suliarinnittoqaraluarpat akilersimasussaagaluannit amerlanerusut, tak. imm. 5, oqaaseqatigiit siulliit, Qularnaveeqqusiinrmut Aningaasaatit Atorunnaarsitsinermut Aningaasaatinit akilerneqarnissamut pisinnaatitaaffeqarpoq.

*Imm. 7.* Aningaaseriviup atorunnaarsinneranut aningaaserivinnut immikkoortoqarfik aqqutigalugu aamma aningaasanik atorniartarfiup atorunnaarsinneranut aningaasanik atorniartarfinnut immikkoortoqarfik aqqutigalugu Qularnaveeqqusiinermut Aningaasaatit akilissavaat, tak. imm. 1. Qularnaveeqqusiinermut Aningaa-saatit akiliutai aningaasanngorlugit akilerneqassapput.

*Imm. 8.* Bail-in atorneqartillugu, tak. aningaasaqarnermik suliffeqarfiit aalajangersimasut napparteqqinniarnerat atorunnaarsinnerallu pillugu inatsimmi, kunngip peqqussutaatigut Kalaallit Nunaannut atuutsinneqa-lersumi § 24, Finansiel Stabilitet Qularnaveeqqusiinermut Aningaasaatit sinnerlugit aamma Qularnaveeqqusiinermut Aningaasaatit soqutigisai mianeralugit aalajangersinnaavoq aningaasartuutinut, aningaasaqarnermik suliffeqarfiit aalajangersimasut napparteqqinniarnerat atorunnaarsinnerallu pillugit inatsimmi, kunngip peq-qussutaatigut Kalaallit Nunaannut atuutsinneqalersumi § 24, imm. 2 malillugu aningaasaliissuteqaqqinnermut atasunut tapiissuteqarniarnani.

*Imm. 9.* Aningaasaliisup aningaasaliissutai imaluunniit aningaasalersuisup aningaalersuutai aningaasaqarnermik suliffeqarfiit aalajangersimasut napparteqqinniarnerat atorunnaarsinnerallu pillugit inatsimmi, kunngip peqqussutaatigut Kalaallit Nunaannut atuutsinneqalersumi §§ 19 imaluunniit 21-ip kinguneranik suliffeqarfimmut allamut tamakkiisumik ilaannakortumilluunniit nuunneqarpata, aningaasaliissutit ilaasa taakku aningaasallu taakku nuunneqanngitsut pillugit aningaasaliisoq imaluunniit aningaasalersuisoq Qularnaveeqqusiinermut Aningaasaatinut piumasaqarsinnaanngilaq, aningaasaliissutit nuunneqartut imaluunniit aningaasat nuunneqartut aningaasat Qularnaveeqqusiinermut Aningaasaatit akiligassarisaasa amerlaqatigippatigit, ima-luunniit taakkunannga amerlanerullutik, tak. §§ 9 aamma 10.

*Imm. 10.* Aningaasaqarnermik suliffeqarfiit aalajangersimasut napparteqqinniarnerat atorunnaarsinnerallu pillugit inatsit, kunngip peqqussutaatigut Kalaallit Nunaannut atuutilersinneqartoq malillugu aningaaserivimmik imaluunniit aningaasanik atorniartarfimmik nappartitseqqiniaanermi atorunnaarsitsinermilluunniit Qular-naveeqqusiussanut Aningaasaatit atorneqarnissaat pillugu maleruagassanik erseqqinnerusunik Inuussutissar-siornermut ineriartortitsinermullu ministeri aalajangersaasinnaavoq.«

**6.** *§ 3, imm. 1, nr. 4, imatut oq*aasertalerneqassaaq:

»4) Aningaasanik atorniartarfiit, aningaasaliissuteqarnermut piginneqatigiiffiit aamma aningaasaliissute-qarmik ingerlatsivittut piginneqatigiiffiit immikkoortoqarfiit Kalaallit Nunaanni inissisimasut, kiisalu allatut aningaasaliissuteqarnermut aningaasaateqarfiit Kalaallit Nunaata imaluunniit EU-p avataani angerlarsimaffeqartut, taamaallaat nunat EU-p aningaasaqarnikkut isumaqatigiissuteqarfigisimasai, aamma aningaasa-qarnermik suliaqarneq pillugu inatsimmi, kunngip peqqussutaatigut Kalaallit Nunaannut atuutsinneqalersumi § 30, imm. 1 malillugu Kalaallit Nunaannut isumaqatigiissuteqarsimasut pinnagit, nunami aningaasaliisunut aningasalersuisunullu matussusiineq inatsit manna malillugu aningaasaliisunut aningaasalersuisu-nullu matussusiinerup assiginngippagu.«

**7.** *§ 3, imm. 2-mi* »Aningaasaqarnermik Nakkutilliisut« allanngortinneqassaaq: »Inuussutissarsiornermut ine-riartortitsinermullu ministeri«-nngorlugu, »aamma aningaasalersuinermut piginneqatigiiffiit« allanngortinne-qassaaq: », aningaasalersuinermut piginneqatigiiffiit, aningaasalersuinermik ingerlatsinermut piginneqatigiiffiit kiisalu allatut aningaasalersuinermut aningaasaateqarfiit«-nngorlugu, aamma »Aningaasaateqarfik« allan-ngortinneqassaaq: »Qularnaveeqqusiinermut Aningaasaatit«-nngorlugu.

**8.** *4, oqaaseqatigiinni siullerni,* »Aningaasaateqarfik« allanngortinneqassaaq: »Qularnaveeqqusiinermut Ani-ngaasaatit«-nngorlugu, aamma *oqaaseqatigiit aappaanni* »Aningaasaqarnermut Nakkutilliisut« allanngortinneqassaaq: »Inuussutissarsiornermut ineriartortitsinermullu ministeri«-nngorlugu.

**9.** *Kapitali 3-*p qulequtaa imatut oqaasertalerneqassaaq:

»Kapitali 3

*Qularnaveeqqusiinermut Aningaasaatit immikkoortoqarfii«.*

**10.** *§ 5, imm. 1-*imi »Aningaasaateqarfik« allanngortinneqassaaq: »Qularnaveeqqusiinermut Aningaasaatit«-nngorlugu.

**11.** *§ 5, imm. 5*imatut oqaasertalerneqassaaq:

*»Imm. 5.* Nappartitseqqinniaanermut immikkoortortaqarfimmi suliassaapput suliffeqarfinnik ajornartorsiulersimasunik § 3, imm. 1, nr. 1-imi taaneqartunik nappartitseqqinniaaneq atorunnaarsitsinerlu.«

**12.** *§ 5, imm. 6-*imi »Aningaasaateqarfiup siulersuisui« allanngortinneqasaaq: »Finansiel Stabilitet«-inngorlugu.

**13.** *§ 5, imm. 7*aamma *8,*atorunnaarsinneqassapput.

**14.** *§ 6, imm. 5* »Aningaasaateqarfik« allanngortinneqassaaq: »Qularnaveeqqusiinermut Aningaasaatit«-nngorlugu.

**15.** § 7 a-p kingorna ilanngunneqassaaq: § 7a-p kingorna ilanngunneqassaaq:

**»§ 7 b.** Aningaaserivinnut immikkoortoqarfimmi aningaasatigut atugassat tigoriaannaat immikkoortoqar-fiup pisussaaffigisinnaasaanut qaqugukkulluunniit atsikkutigiissuunissaasa qulakkeernissaat Finansiel Stabi-litetip akisussaaffigaa. Immikkoortoqarfiup oqaaseqatigiit siulliit eqqortinngippagit, Finansiel Stabilitetip tamanna inuussutissarsiornermut ineriartortitsinermullu ministerimut sukkanerpaamik nalunaarutigissavaa.

*Imm. 2.* Finansiel Stabilitet Qularnaarinermut Aningaasaatit sinnerlugit naliliutinut annikitsumik aarlerinaatilinnut aningaasaliissuteqassaaq.«

**16.** *§ 7*aamma *§ 7 a*imatut oqaasertalerneqassapput:

**»§ 7.** Aningaasarivinnut immikkoortoqarfik suliffeqarfiit immikkoortoqarfiillu taakkununnga atasut § 3, imm. 1, nr.-itimi taaneqartut tapiissutaannit aningaasalersorneqassaaq, tak. § 5, imm. 6. Allanit pissarsiffiusinnaasunit annerusumik aningaasalersugaanissamut aporfissaqanngilaq.

*Imm. 2.* Aningaaserivinnut immikkoortoqarfiup anguniagaanut qaffasissusiliussaavoq aningaasaliissutit matussuserneqartut § 9, imm. 1-imut ilaasut 0,8 procentii. Aningaaserivinnut immikkoortoqarfimmi aningaasaatit anguniakkanut qaffasissusiliussat aalajangersagaasut qaangerneqarpata, imm. 1 malillugu tapiissuteqarnissaq unissaaq. Tapiissuteqarnissamulli pisussaaffik atuutileqqissaaq, aningaasaatit anguniakkanut qaffasissusiliussanik aalajangersagaasunik qaangiiunnaarpata.

*Imm. 3.* Suliffeqarfinnit § 3, imm. 1 nr. 1-imi taaneqartunit aamma immikkoortoqarfinnit taakkununnga atasunit § 3, imm. 1, nr. 5-imi taaneqartunit tapiissutit, suliffeqarfiup tapiissutaasa matussuserneqartut § 9, imm. 1-imut ilaasut kiisalu suliffeqarfiup aarlerinaatinut ilisarnaataa tunuliaqutaralugit aalajangersarneqassapput. Finansiel Stabilitet Qularnaveeqqusiinernut Aningaasaatit sinnerlugut aalajangersinnaavoq, aningaa-serivinnut immikkoortoqarfiup aningaasaataasa 30 procentii tikillugit akiliuteqarnissamut pisussaaffiussasut.

*Imm. 4.* Aningaaserivik qaammatisiutit ukiuanni pineqartumi matussusikkanik aningaasaliissuteqarunnaarpat, aningaaseriviup ukiumoortumik tapiissutaasa akilerneqarsimasut ilai atsikkutigiissumik naatsorsukkat utimut akilerneqassapput. Atsikkutigiissumik utimut akiligassat qaammatini pingasukkaartuni aningaaseriviup anineraniit qaammatisiutit ukiuata naanerata tungaanut. Imm. 1 malillugu utimut akiliisoqarsinnaanngilaq suliffeqarfimmiit matussusikkanik aningaasaliissuteqarunnaartumit aningaasaliissutit matussisikkat suliffeqarfimmut allamut, Qularnaveeqqusiinernut Aningaasaatinut ilaasumut nuunneqarpata, imaluunniit aningaaserivik ilaasortaajunnaartoq ilaasortaajunnaarnini sioqqullugu qaammatit aqqaneq marluk kingulliit ingerlanerini ajornartorsiuteqalersimanerata kingunerisaanik aningaaserivinnut immikkoortoqarfik akiliuteqarsimappat ima-luunniit nuussisimalluni. Tapiissutinik oqaaseqatigiinni siullerni taaneqartut saniatigut utimut akiliisoqarsinnaanngilaq.

*Imm. 5.* Aningaaserivik aningaaserivinnut immikkoortoqarfimmit tamakkiisumik ilaannakortumilluunniit ilaasortaajunnaarpat, taarsiullugulu suliffeqarfiup aningaasaliissutinut qulakkeerinninnermut aaqqissuusineq alla EU-p iluani imalunniit nunani EU-p aningaasaqarnikkut isumaqatigiissuteqarfigisaani aamma Kalaallit Nunaannut isumaqatigiissuteqarsimasumi peqataaffigilerlugu, suliffeqarfiup pineqartup tapiissutai aningaasaliissutinut qulakkkeerinninnermut aaqqissuussinermut peqataaffigiligaanut nuunneqassapput. Nuussinermut taamaallaat ilaapput tapiissutit ilaasortaajunnaarneq sioqqullugu qaammatit kingulliit aqqaneq marluk iluini akilerneqarsimasut, tapiissutillu imm. 6 naapertorlugu akilerneqarsimasut imaluunniit immikkoortoqarfinnit § 4-mut ilaasunit tapiissutit ilaanngillat. Aningaaserivik nunami EU-miittumi imaluunniit nunani EU-p aningaa-saarnikkut isumaqatigiissuteqarfigisaani aamma Kalaallit Nunaannut isumaqatigiissuteqarsimasumi aningaa-saliissutinut qulakkeerinninnermut aaqqissuussinermut akuerisaasumut ilaalernissamik eqqarsarpat, tamanna kingusinnerpaamik qaammatinik arfinilinnik sioqqutsisumik Finansiel Stabilitetimut ilisimatitsissutigineqassaaq.

*Imm. 6.* Aningaaserivinnut immikkoortoqarfiup aningaasaatai § 16 malillugu akiliinissamut nuussinissamulluunniit naammanngippata, Finansiel Stabilitet Qularnaveeqqusiinermut Aningaasaatit sinnerlugit tapiissutinik immikkut ittunik akiligassiisinnaavoq. Aningaaseriviup qaammatisiutit ukiuanni ataatsimi immikkut ittumik tapiissutai suliffeqarfiup aningaasaliissutaasa matussusikkat § 9, imm. 1-imut ilaasut annerpaamik 0,5 procenterisinnaavai. Finansiel Stabilitet pissutsit immikkut itsillugit Qularnaveeqqusiinermut Aningaasaatit sinnerlugit aamma Finanstilsynetip akuersineratigut immikkut ittumik tapiissutinik oqaaseqatigiit aappaanni taa-neqartunit annerusunik akiligassiisinnaavoq. Tapiissutit suliffeqarfiup aningaasanik tigoriaannaateqarnera akiliisinnaassusialuunniit aarlerinarsisinnaappassuk, Finanstilsyneti aalajangersinnaavoq suliffeqarfiup tapiissutinik oqaaseqatigiinnut siullernut ilaasunik akiliinissaa tamakkiisumik ilaannakortumilluunniit kinguartinne-qassasoq.

*Imm. 7.* Aningaaserivinnut immikkoortoqarfiup aningaasaatai §§ 2, 2 a imaluunniit 16 naapertorlugit atorneqarpata, tamatumalu kinguneranik anguniakkanut qaffasissusiliussat aalajangersagaasut pingajorarterutai marluk inulerlugit ikilillutik, tak. imm. 2, aningaaseriviit ukiumoortumik tapiissutai aalajangersarneqassapput, taamaasilluni anguniakkanut qaffasissusiliussat ukiut arfinillit iluini anguneqarsinnaasunngorlugit.

*Imm. 8.* Finansiel Stabilitet Qularnaveeqqusiinermut Aningaasaatit sinnerlugit suliffeqarfiit aningaaserivinnut immikkoortoqarfimmut atasut qaqugukkulluunniit qinnuigisinnaavai aningaasaliissuteqartut atasiakkaat tamarmik aningaasaliissutai pissusissamisoortut pillugit paasissutissanik pisariaqartunik nassiusseqqullugit.

*Imm. 9.* Tapiissutit, ilanngullugit tapiissutinik akileeqqusinermut piffissaliussaq, kiisalu akiliinissamut pisussaaffiit atorneqarnerat pillugit maleruagassanik erseqqinnerusunik inuussutissarsiornermut ineriartortitsinermullu ministeri aalajangersaasinnaavoq.

**§ 7 a.** Aningaasanik atorniartarfinnut immikkoortoqarfik eqqarsaatigalugu Qularnaveeqqusiinermut Aningaasaatit aningaasaatai tassaassapput tapiissutit aningaasanngorlugit akilikkat uninngasuutillu, minnerpaamillu 10 mio. kr.-ussallutik. Tapiissutinut aningaasanngorlugit akilikkanut immikkoortoqarfiup anguniakkanut qaffasissusiliussaa aningaasanik atorniartarfiit aningaasanngorlugit aningaasaataasa matussusikkat minnerpaamik 0,8 procenterissavaat, tak. § 10. Finansiel Stabilitet Qularnaveeqqusiinermut Aningaasaatit sinnerlu-git aalajangersinnaavoq immikkoortoqarfiup tapiissutai aningaasanngorlugit akilikkat 30 procentii akiliinissamut pisussaaffiusinnaassasut. Aningaasanik atorniartarfiit ataasiakkaat aningaasanngorlugit tapiissutaat suliffeqarfiup atugassai matussusigaasut aarlerinaatinullu ilisarnaataa aallaavigalugit naatsorsorneqassapput. Aningaasanik atorniartarfiit ataasiakkaat uninngasuutaat atugassat matussusigaasut pappialallu nalillit matussusigaasut aallaavigalugit naatsorsorneqassapput.

*Imm. 2.* Pappialanik nalilinnik niuernermik sullissisut piginneqatigiiffiinut immikkoortoqarfik eqqarsaatiga-lugu, Qularnaveeqqusiinermut Aningaasaatit aningaasaatai tapiissutaassapput uninngasuutaallutillu, minnerpaamillu 10 mio. kr.-nik annertussuseqarlutik. Suliffeqarfiit § 2, imm. 1, nr. 3 aamma 4-mi taaneqartut ataasiakkaatut tapiissutaat atugassat matussusigaasut pappialallut nalillit matussusigaasut aallaavigalugit naatsorneqassapput.

*Imm. 3.* Nappartitseqqiniaanermut immikkoortoqarfimmut Qularnaveeqqusiinermut Aningaasaatit atugassai 3,2 mia. kr.-ussapput uninngasuutaallutik, suliffeqarfinnit § 3, imm. 1, nr. 1-imi taaneqartunersuullutik, atorunnaarsitsinernut atugassaallutik.

*Imm. 4.* Nappartitseqqiniaanermut atugassatut, ilanngullugu suliffeqarfiit kattunnerinut atatillugu, aappaalu ajornartorsiortuutillugu, qitiugumik qarasaasiaqarfinnit aninermut atatillugu aningaasartuutit matussusernissaannut, nappartitseqqinniaanermut immikkoortoqarfik eqqarsaatigalugu Qularnaveeqqusiinermut Ani-ngaasaatit atugassai 1 mia. kr.-ussapput, tassaasut suliffeqarfiit § 3, imm. 1, nr. 1-imi taaneqartut uninnga-suutaat aningaasanngorlugillu akiliutaat.

*Imm. 5.* Aningaaseriviit nappartitseqqinniaanermut immikkoortoqarfimmut katillugit tapiissutaat ukiup naatsorsuiffiusup iluani suliffeqarfiup aningaasat toqqortaatigisaasa annerpaamik 2 promillerisinnavaat.

*Imm. 6.* Tapiissutit aningaasanngorlugit tigusat uninngasuutillu, ilanngullugit tapiissutinik akileeqqusinissamut piffissaliussaq kiisalu akiliinissamut pisussaaffiit atorneqarnerat pillugit maleruagassanik erseqqinnerusunik inuussutissarsiornermut ineriartortitsinermullu ministeri aalajangersaasinnaavoq.«

**17.** *§ 8, imm. 1*imatut oqaasertalerneqassaaq:

»Aningaaserivik aningaaseriviup Qularnaveeqqusiinermut Aningaasaatinut ilaasortatut pisussaaffini eqqortinngippagit, Finansiel Stabilitetip Qularnaveeqqusiinermut Aningaasaatit sinnerlugit Finanstilsynetimut nalunaarutigissavai. Immikkoortoqarfik Qunarnaveeqqusiinermut Aningaasaatinut ilaasortaappat, tak. § 4, Ani-ngaasaqarnermut Nakkutilliisut oqartussat immikkoortoqarfiup nunami angerlarsimaffigisaani piginnaatitaasut ilisimatissaavaat.«

**18.** *§ 8, imm. 2-*mi »inatsimmi maleruagassat, maleruagassat inatsit malillugu atuutilersitaasut imaluunniit Aningaasaateqarfiup malittarisassaani aalajangersakkat« allanngortinneqassaaq: »inatsimmi maleruagassat imaluunniit maleruagassat inatsit malillugu atuutilersitaasut«-nngorlugu.

**19.** *Kapitali 5-*imut qulequtaq imatut oqasertalerneqassaaq:

»Kapitali 5

*Qularnaveeqqusiinermut Aningaasaatit atorneqarfiat«.*

**20.** *§ 9*imatut oqaasertalerneqassaaq:

**»§ 9.** Suliffeqarfiit § 3, imm. 1, nr. 1-imi taaneqartut, aamma aningaasanik atorniartarfiit immikkoortoqarfii § 3, imm. 1, nr. 5-imi taaneqartut, aningaaserivinnut immikkoortoqarfimmut ilaasut, Qularnaveeqqusiiner-mut Aningaasaatinut aningaasaliissutit atermik allaffigineqarsimasut aningaasaliisumut ataatsimut 100.000 euro nalingi tikillugit annertussusillit matussusissavaat.

*Imm. 2.* Suliffeqarfiit § 3, imm. 1, nr. 1-imi taaneqartut aamma aningaasanik atorniartarfiit immikkoorto-qarfii § 3, imm. 1, nr. 5, aamma § 4-imi taaneqartut, aningaaserivinnut immikkoortoqarfimmut ilaasut, aningaasaliissutit imm. 3-6-imi taaneqartut Qularnaveeqqusiinermut Aningaasaateqarfiup matussusissavai.

*Imm. 3.* Aningaasaliissutit inatsisit malillugit isumaginninnermut siunertallit, inuunermilu immikkut ittumik nalliussisanut attuumassuteqartut, aningaasaliisumut ataatsimut 150.000 euro nalingi tikillugit Qularnaveeq-qusiinermut Aningaasaatit matussusissavai. Aningaasaliissutit aningaasat ikineqarneranniit qaammatit arfinillit tikillugit matussuserneqassapput.

*Imm. 4.* Pinerlunnermit ajoquserneqarneq pillugu inatsit malillugu taarsiiffigitinnerup imaluunniit ajunngitsorsiarsinerup imaluunniit kukkusumik eqqartuussaasimanerup kinguneranik aningaasaliissutit aningaasaliisu-mut ataatsimut 150.000 euro nalingi tikillugit nalillit Qularnaveeqqusiinermut Aningaasaatit matussusissavaat. Aningaasat ikineqarneranniit qaammatit arfinillit tikillugit aningaasaliissutit matussuserneqassapput.

*Imm. 5.* Pigisat aalaakkaasut pillugit aningaasanik nuussisoqartarneraa kinguneranik aningaasaliissutit Qularnaveeqqusiinermut Aningaasaatit matussusissavaat aningaasat 10 mio. euro nalingi tikillugit. Aningaasat ikineqarneranniit aningaasaliissutit qaammatit aqqaneq marluk tikillugit matussuserneqassapput. Pigisap aa-laakkaasup annerusumik inuussutissarsiornermut tunngasuunngitsumut atorneqarsimanissaa imaluunniit an-nerusumik inuussutissarsiornermut tunngasuunngitsunut aalajangigaanera piumasaqaataavoq.

*Imm. 6.* Inatsisit malillugit soraarnerussutisianut sipaakkanut kontot Qularnaveeqqusiinermut Aningaasaa-tit tamakkiisumik matussusissavai.

*Imm. 7.* Aningaaliissutit tunisassiallu suut Qularnaveeqqusiinermut Aningaasaatinit imm. 1, aamma 3-6 malillugit matussuserneqarnissaat pillugu maleruagassanik erseqqinnerusunik inuussutissarsiornermut ineriartortitsinermullu ministeri aalajangersaassaaq.«

**21.** *§ 10*aamma *§ 11, imm. 1, oqaaseqatigiinni siullerni*marloriarluni »Aningaasaateqarfik« allanngortinne-qassaaq: »Qularnaveeqqusiinermut Aningaasaatit«.

**22.** *§ 12*imatut oqaasertalerneqassaaq:

**»§ 12.** Aningaasaliisunit aningaasaleruisunillu matussusiinissamik piumasaqaatit, tak. § 9, imm. 1, aamma §§ 10 aamma 11, suliffeqarfimmut pineqartumut pisussaaffiit akiligassaareersut ilanngaatigereernerisigut naatsorsorneqassapput.«

**23.** *§ 13*imatut oqaasertalerneqassaaq:

**»§ 13.** Aningaasaliissutit, atugassat aningaasanngorteriikkat kiisalu pappialat nalillit tulliuttunit pigineqar-tut Qularnaveeqqusiinermut Aningaasaatit matussusissanngilai

1) suliffeqarfiit § 3, imm. 1-imi taaneqartut,

2) aningaasaliisarnermik suliffeqarfiit,

3) sillimmasiisarfiit,

4) suliffeqarfiit ataatsimoorussamik aningaasaliissuteqartartut,

5) soraarnerussutisianut aningaaseriviit aamma soraarnerussutisianut aningaasaateqarfiit,

6) pisortat oqartussaasui aamma

7) aningaasaqarnikkut suliffeqarfiit nunanit allaneersut, suliffeqarfiit pisortallu oqartussaasui nr. 1-6-imi suliffeqarfiit oqartussallu taaneqartut assigisaat.

*Imm. 2.* Qularnaveeqqusiinermut Aningaasaatit tulliuttut massuserneq ajorpai

1) suliffeqarfiup imaluunniit suliffeqarfiup nunani allaneersup aningaasaatinut tunngavigisai allatigullu ani-ngaasaatit illikartinneqarsimasut,

2) aningaasaliissutit, atugassat aningaasanngoriikkat aamma pappialat nalillit, aningaasanik pinerlunnikkut pissarsiarineqartunik aningaaserivimmut ikisinermut atatillugu eqqartuussinermut attuumassuteqartunik nuussinernit pinngorfeqartut, aamma

3) aningaasaliissutit atugassallu aningaasanngoriikkat, piginnittoq inuttarsineqarsimanngisaannarluni.«

**24.** *§ 15*imatut oqaasertalerneqassaaq:

**»§ 15.** Qularnaveeqqusiinermut aaqqissuussinerup, suliffeqarfiup peqataaffigisaata matussusiinermut annertussusaa pillugu aningaasaliisut aningaasalersuisullu ilisimatinneqassapput. Tamatumuunga aamma ilaap-put immikkoortoqarfiit § 3, imm. 1, nr. 5, aamma § 4-imi taaneqartut nunami angerlarsimaffigisaminni aningaasaliissutinut qularaveeqqusiinermut aaqqissuussineq ilaaffigisaat pillugu paasissutissat.

*Imm. 2.* Aningaasaqarnermik suliaqarneq pillugu inatsimmi, kunngip peqqussutaatigut Kalaallit Nunaannut atuutsinneqalersumi § 206-imi taaneqartutut ilimatitsissutip tiguneraniit aningaasaliisut aningaasalersuisullu aningaasaliissutimik imaluunniit atugassamik aningaasanngortitat ilaat, aningaasaqarnermik suliaqarneq pil-lugu inatsimmi, kunngip peqqussutaatigut Kalaallit Nunaannut atuutilersinneqartumi § 204-mut ilaasumik kattunneqarnermik kingorna §§ 9 imaluunniit 10 malillugu matussuserneqarunnaartut aningaasartuutitaqan-ngitsumik tigussallugit nuussallugilluunniit qaammatinik pingasunik piffissaqarput.

*Imm. 3.* Paasissutissat imm. 1-imi taaneqartut aamma ilisimatitsissutit imm. 2-mi taaneqartut kiisalu aningaasaliissutinik atugassanillu aningaasanngortitanik imm. 2 malillugu nuussinermut il.il. piumasaqaatit erseq-qinnerusumik taaneqartut pillugit maleruagassanik erseqqinnerusunik inuussutissarsiornermut ineriartortitsinermullu ministeri aalajangersaasinnaavoq.«

**25.** *§ 15 a*imatut oqaasertalerneqassaaq:

**»§ 15 a.** Finansiel Stabilitetip Qularnaveeqqusiinermut Aningaasaatit sinnerlugit aalajangiineri, tamaginnillu soqutigineqartut Finansiel Stabilitetip Qularnaveqqusiussanut Aningaasaatit tamanut saqqummiuttassavai. Tamanut saqqummiussineq pillugu Qularnaveeqqusiussanut Aningaasaatit qarasaariakkut nittartagaat aqqutigalugu.«

**26.** *Kapitel 6-*imut qulequttami »Aningaasaateqarfik« allanngortinneqassaaq: »Qularnaveeqqusiussanut Aningaasaatit«-nngorlugu.

**27.** *§ 16, imm. 1-4,*imatut oqaasertalerneqassapput:

»Finansiel Stabilitet Qularnaveequsiinermut Aningaasaatit sinnerlugit nappartitseqqinniaanerup imaluunniit akiliisinnaajunnaarnerup atuutilernerata kingorna sukkanerpaamik kingusinnerpaamillu ullut suliffiusut arfineq marluk qaangiunneranni aningaasaliissutinik aamma atugassanik aningaasanngortitanik suliffeqarfiit allat kontoinut akiliisinnaassaaq nuussisinnaassallunilu, taamaattoq tak. imm. 2-4. Piumasaqaatip pissusissami-soortumik misissorneqarsimanissaa piumasaqaataavoq.

*Imm. 2.* Aningaasaliissutit imaluunniit atugassat aningaasanngorteriikkat eqqrsaatigalugit, kina aningaasaliisimanersoq imaluunniit atugassat aningaasanngorteriikkat kimit pigineqarnerat nalornineqartillugu, Finansiel Stabilitetip Qularnaveeqqusiinermut Aningaasaatit sinnerlugit nappartitseqqiniaanerup kingorna imaluunniit akiliisinnaajunnaarnerup atuutilernerata kingorna akiliinissamut nuussinissamulluunniit piffissaliussaq qaammatit pingasut tikillugit sivitsorsinnaavaa.

*Imm. 3.* Finansiel Stabilitetip Qularnaveeqqusiinermut Aningaasaatit sinnerlugit imm. 1 malillugu akiliinerit imaluunniit nuussinerit kinguartissinnaavai, inuk pineqartoq akiliutinik imaluunniit nuussinermik tigusinissamut pisinnaatitaanersoq ersarinngippat, imaluunniit aningaasaliissutit imaluunniit atugassat aningaasanngorteriikkat eqqartuussivitsigut isumaqatigiinngissutaappata. Finansiel Stabilitetip aamma Qularnaveeqqusiinermut Aningaasaatit sinnerlugu akiliineq nuussinerluunniit kinguartissinnaavaa, aningaasaliissutit imaluunniit atugassat aningaasangorteriikkat pillugit nunani naalakkersuisut imaluunniit nunat tamat akornanni suleqa-tigiiffiit killiliisumik suliniuteqarpata, imaluunniit aningaasat nunami najugaqarfiusumi aningaasaliissutinut qularnaaveeqqusiinermut aaqqissuussinermit tunniunneqartussaappata. Tamatuma saniatigut Finansiel Stabilitetip Qularnaveeqqusiinermut Aningaasaatit sinnerlugit akiliineq nuussinerluunniit kinguartissinnaavaa, aningaasaliissuteqartoq imaluunniit inuk aningaasanut uninngatitanut pisinnaatitaasoq soqutigisaqartorluunniit, aningaasanik pinerlunnikkut pissarsianik aningaaserivimmut ikisinerup kingunerisaanik imaluunniit tamatumunnga atatillugu inatsisinik unioqqutitsisimasutut unnerluugineqarpat, imaluunniit aningaasaliissutit § 9, imm. 3 aamma 4-mut ilaatinneqarpata.

*Imm. 4.* Finansiel Stabilitet Qularnaveeqqusiinermut Aningaasaatit sinnerlugit akiliissanngilaq nuussissa-naniluunniit, aningaasaliissutinut imaluunniit atugassanut aningaasanngortitanut atatillugu ukiuni kingullerni nuusisoqartarsimanngippat, aamma aningaasaliissutit imaluunniit atugassat aningaasanngorteriikkat nalingi allaffissornikkut aningaasartuutinit, akiliinermut nuussinermulluunniit atasunit annikinneruppata. Tamanna inatsisit malillugit soraarnerussutisianut katersuinernut kontonut atuutinngilaq, tak. § 9, imm. 6.«

**28.** *§ 16, imm. 5-*imi »Aningaasaateqarfik« allanngortinneqassaaq: »Qularnaveeqqusiinermut Aningaasaa-tit«-nngorlugu, aamma »piffissaliussaq imm. 1 aamma 3-mi taaneqartoq« allanngortinneqassaaq: »piffissaliussat imm. 1 aamma 2-mi taaneqartut aamma kinguartitsinerit imm. 3-mi taaneqartut«-nngorlugu.

**29.** *§ 16, imm. 6-imi* »Finanstilsyneti« allanngortinneqassaaq: »Inuussutissarsiornermut ineriartortitsinerullu ministeri«-nngorlugu, »Aningaasaateqarfiup« allanngortinneqassaaq: »Qularnaveeqqusiinermut Aningaasaa-tit«-nngorlugu, aamma »Aningaasaateqarfik« allanngortinneqassaaql: »Qularnaveeqqusiinermut Aningaasaa-tit«-nngorlugu.

**30.** § 16-ip kingorna ilanngunneqassaaq:

**»§ 16 a.** Aningaaserivinnut immikkoortoqarfiup suliffeqarfinni § 3, imm. 1 nr. 3-mi taaneqartunit immikkoortortaqarfinnut pilersinneqartunut aningaasaliisut matussusissavai, taamaattoq tak. § 3, imm. 2.

*Imm. 2.* Aningaaserivinnut immikkoortoqarfiup nunami angerlarsimaffigisami aningaasaliissutinut qularnaveeqqusiinermut aaqqissuussinerit aqqutigalugit immikkoortortaqarfinnut, aningaasanik atorniartarfinnit EU-miittunit imaluunniit nunani EU-p aningaasaqarnikkut isumaqatigiissuteqarfigisaaniittunit taamaasillutillu Kalaallit Nunaannut isumaqatigiissuteqarsimasuniittunit pilersinneqarsimasut, Kalaallit Nunaanni inissisimasu-nut aningaasaliisut matussusissavai.

*Imm. 3.* Qularnaveeqqusiinermut Aningaasaatit aamma EU iluani, imaluunniit nunani EU-p aningaasaqarnikkut isumaqatigiissuteqarfigisimasaani aningaasaliissutinut qularnaveeqqusiinermut aaqqissuussinerit akor-nanni suleqatigiinneq pillugu inuussutissarsiornermut ineriartortitsinermullu ministeri maleruagassanik aalajangersaasinnaavoq.«

**31.** *§ 17-*imi »Aningaasaateqarfik« allanngortinneqassaaq: »Qularnaveeqqusiinermut Aningaasaatit«-nngorlugu, aamma »aningaasaqarnikkut aalajaatsuuneq pillugu inatsimmi kapitali 4 b« allanngortinneqassaaq: »aningaasaqarnikkut suliffeqarfiit aalajangersimasut napparteqqinniarnerat atorunnaarsinnerallu pillugit inatsit, kunngip peqqussutaatigut Kalaallit Nunaannut atuutsinneqalersoq«-nngorlugu.

**32.** *Kapitali 7-ip*aqulequtaa imatut oqaasertalerneqassaaq:

»Kapitali 7

*Qularnaveeqqusiinermut Aningaasaatit allaffissornikkut ingerlannerat«.*

**33.** *§§ 18*aamma *19*atorunnaarsinneqassapput.

**34.** *§ 20*imatut oqaasertalerneqassaaq:

**»§ 20.** Finansiel Stabilitetip Qularnaveeqqusiinermut Aningaasaatit sinnerlugit qaammatisiutit ukiuata naaneraniit qaammatit sisamat qaangiutsinnagit Qularnaveeqqusiinermut Aningaasaatit ingerlatai pillugit nalunaarusiaq tamanut saqqummiutissavaa.

*Imm. 2.* Finansiel Stabilitetimi siulersuisut maluginiassavaat, Finansiel Stabilitet Qularnaveeqqusiinermut Aningaasaatit periusiisa suliariaasiisalu ajoquseruminassusiannik misileraasarnissaa. Ajoquseruminassutsimik minissuinerit taakku minnerpaamik ukiut pingasukkaarlugit akulikinnerusumilluunniit ingerlanneqartariaqarput, tamanna Finansiel Stabilitetip siulersuisuisa imaluunniit inuussutissarsiornermut ineriartortitsinermullu ministerip pisariaqartutut isigippassuk.

*Imm. 3.* Ukiumi siuliani ingerlatat pillugit Qularnaveeqqusiinermut Aningaasaatit nalunaarusiaannut maleruagassanik erseqqinnerusunik inuussutissarsiornermut ineriartortitsinermullu ministeri aalajangersaasinnaavoq, tak. imm. 1.«

**35.** *§ 21*imatut oqaasertalerneqassaaq:

**»§ 21.** Qularnaveeqqusiinermut Aningaasaatit inatsit manna malillugu allaffissornikkut aqunneqarnerannut Finansiel Stabilitetip aningaasartuutai akiliutit suliffeqarfinnit § 3, imm. 1, aamma § 4-mi taaneqartunit akiliutit aqqutigalugit Qularnaveeqqusiinermut Aningaasaatit akilissavaat. Akiliutit ukiumoortumik Finansiel Stabilitetimit akiligassanngortinneqartassapput, allaffissornermut aningaasartuutit Qularnaveeqqusiinermut Aningaasaatit ilaannit anguniakkanut qaffasissusiliussamit qaangiisunit, aningaaserivinnut immikkoortoqarfimmut tak. tak. § 7, imm. 2, aamma aningaasanik atorniartarfinninnut immikkoortoqarfimmut, tak. § 7, a, imm. 1, aamma pappialanik nalilinnik niuerfinni sullisunut immikkoortoqarfimmut aamma nappartitseqqinniaanrermut immikkoortoqarfimmut aningaasaatit minnerpaaffissaat, tak. § 7 a, imm. 2-4.

*Imm. 2.* Akiliutit annertussusiat akileqquneqartarnerallu pillugit maleruagassanik erseqqinnerusunik inuussutissarsiornermut ineriartortitsinermullu ministeri aalajangersaasinnaavoq.«

**36.** *§ 21 a, imm. 2, oqaaseqatigiinni siullerni,*»Aningaasaqarnermut Nakkutilliisut« allanngortinneqassaaq: »Finansiel Stabilitet«-inngorlugu.

**37.** *§ 21 a-*mi*imm. 3*aamma *4-*tut ilanngunneqassapput:

*»Imm. 3.* Nammineq piumassutsimik aaqqissuussineq, inatsimmi matumani piumasaqaatinik eqqortitsippat, pisortatigoortumik aningaasaliissutinut qularnaveeqqusiinermut aaqqissuussinertut inuussutissarsiornermut ineriartortitsinermullu ministerimit akuerineqarsinnaavoq.

*Imm. 4.* Nammineq piumassutsimik aaqqissuussinerup imm. 3-mut ilaasup, suliffeqarfiit aaqqissuussinermut ilaasut § 15, imm. 1-imi paasissutissiinermut pisussaaffiit pillugit maleruagassanik, aamma aningaasaliisunut aningaasalersuisunullu pillugit maleruagassanik § 15, imm. 3 malillugu aalajangersagaasunik tamatigut malinnittarnissaat qulakkiissavaa.«

**38.** *§ 21 b, oqaaseqatigiinni siullerni* »Finanstilsyneti« allanngortinneqassaaq: »Finansiel Stabilitet«-inngorlugu.

**39.** *§ 22*imatut oqaasertalerneqassaaq:

**»§ 22.** Inatsimmi maleruagassat imaluunniit maleruagassat inatsit malillugu atuutilersitaasut malinneqarnerat qulakkeerniarlugu, paasissutsissat pisariaqartinneqartut taamasa inuussutissarsiornermut ineriartortitsinermullu ministerip aamma Finansiel Stabilitetip suliffeqarfinnit ilaasunit aamma aningaasaliisunit aningaasalersuisunillu piumasarisinnaavaat.

*Imm. 2.* Paasissutissanut, inatsit manna malillugu tiguneqartunut aningaasaqarnermik suliffeqarfiit aalajangersimasut napparteqqinniarnerat atorunnaarsinnarallu pillugit inatsimmi, kunngip peqqussutaatigut Kalaallit Nunaannut atuutsinneqalersumi § 66, imm. 3 Inuussutissarsiornermut Ineriartortitsinermullu Ministereqarfimmi sulisunut assigisaanik atuuppoq.«

**40.** *Kapitali 8 a*atorunnaarsinneqarpoq.

**41.** *§ 22 b, imm. 1-*imi*,*»Aningaasaqarnermut Nakkutilliisut« allanngortinneqassaaq: »inuussutissarsiornermut ineriartortitsinermullu ministeri, Finansiel Stabiliteti aamma Finanstilsyneti«-nngorlugu.

**42.** *§ 22 c, imm. 1, oqaaseqatigiinni siullerni,*aamma *imm. 2-*mi »Finanstilsyneti« allanngortinneqassaaq: »inuussutissarsiornermut ineriartortitsinermullu ministeri, Finantilsyneti aamma Finansiel Stabiliteti«-nngorlugu.

**43.** *§ 22 d, imm. 1, oqaaseqatigiinni siullerni,*»Finanstilsyneti« allanngortinneqassaaq: »inuussutissarsiornermut ineriartortitsinermullu minisiteri, Finanstilsyneti imaluunniit Finansiel Stabiliteti«-inngorlugu.

**44.** *§ 23, imm. 1,*imatut oqaasertalerneqassaaq*:*

»Inatsisit sinneri malillugit qaffasinnerusumik pineqaatissinneqarluni pisuutitaanngikkaanni, tulliuttunik iliuuseqartoq akiliisitaanermik pineqaatissinneqassaaq

1) paasissutissanik eqqunngitsunik imaluunniit paatsiveerussaataasunik tunniussisoq imaluunniit nalunaaruteqarnermini, naatsorsuinermini imaluunniit piumasaqaatinik matussusikkanik akilerneqarnermini paasissutissanik eqqunngitsunik tunniussisoq, imaluunniit

2) inuussutissarsiornermut ineriartortitsinermullu ministerip imaluunniit Finansiel Stabilitetip § 22 malillugu paasissutissat piumasaqaatigisaat tunniunnagit, imaluunniit tamatuma saniatigut paasissutissanik Qularnaveeqqusiinermut Aningaasaatinik nakkutilliinermut atugassanik eqqunngitsunik imaluunniit paatsiveerussaataasunik tunniussisoq.«

**45.** *§ 23, imm. 2-*mi*,*»Aningaasaateqarfik« allanngortinneqassaaq: »Qularnaveeqqusiinermut Aningaasaatit«-nngorlugu.

**46.** *§ 23 a-*mi»§§ 21 c aamma 22 a-mi aalajangersakkat« allanngortinneqassaaq: »§ 21 c«-nngorlugu.

**47.** *§ 23 b*imatut oqaasertalerneqassaaq:

**»§ 23 b.** Finansiel Stabilitetip inatsit imaluunniit maleruagassat inatsit malillugu atuutilersitaasut malillugit Qularnaveeqqusiinermut Aningaasaatit sinnerlugit aalajangiineri, pineqartumit aalajangiinermut sammititaa-sumit aalajangiinerup pineqartumut nalunaarutigineqarneraniit kingusinnerpaamik sapaatit akunneri sisamat qaangiutsinnagit Inuussutissarsiornermut Naammagittaalliuuteqartarfimmut suliassanngortinneqarsinnaapput.«

**48.** *§ 23 c*atorunnaarsinneqarpoq.

**§ 2**

*Imm. 1.* Peqqussut 1. januar 2020-mi atuutilissaaq, taamaattoq tak imm. 2-4.

*Imm. 2.* Nappartitseqqinniaanermut immikkoortoqarfiup, tak. aningaasaliisut aningaasalersuisullu qularna-veeqqusiinerannut aaqqissuussineq pillugu inatsisip Kalaallit Nunaannut atuutsussanngortinneqarnissaa pillugu peqqussummi tak. § 7 a, imm. 3, inatsimmi matumani § 3, nr. 26-imi allanneqartumi, annaasaqarnermut akiliisussamaataanerit atorunnaarnissaasa tungaanut Finansiel Stabilitetimut attatiinnartassavai, aningaase-riviup suliaanik taakkualuunniit ilaannik Finansiel Stabilitetip tigusinerata kinguneranik piginneqatigiiffik pigineqartoq akiliisussamaataappat.

*Imm. 3.* Aningaasaliissutit, inatsisip matuma atuutilernera sioqqullugu aningaasaliisut aningaasalersuisullu Qularnaveeqqusiinerannut aningaasaateqarfimmit tamakkiisumik ilaannakortumilluunniit matussusigaasut, inatsisilli atuutilernerata kingorna Qularnaveeqqusiinermut Aningaasaatinit tamakkiisumik ilaannakortumil-luunniit matussusigaajunnaartut, matussusigaanertik attatiinnassavaat, aningaasaliissutit aningaasaliisumut pisinnaatitaasumut akilerneqarsinnaalernissaasa tungaanut. Nutaanik sanaartornermut atatillugu attartortitanit iluanaarutinut, siusinnerusukkut ukiut marluk tikillugit tamakkiisumik matussusigaasunut, aningaasat ikineqarnerannit oqaaseqatigiit siulliit sivisunerpaamik ukiuni marlunni atuutissapput.

*Amalienborgimi tunniunneqarpoq, ulloq 6. December 2019*

Kunngisut Atsiorlutalu Naqissusiivugut

DRONNINGIP AQQANI:

MARY

Danmarkimi Kunngissap Nulia

Rigsforstanderi

/Simon Kollerup

1. Aalajangersagaq imatut oqaasertaqarpoq: *»Imm. 1.* §§ 1 aamma 3-5 Savalimmiunut aamma Kalaallit Nunaannut tatuutinngillat, taamaattoq tak immk. 2. *Imm. 2.* §§ 1, 3 aamma 4 kunngip peqqussutaatigut Savalimmiunut aamma Kalaallit Nunaannut tamakkiisumik ilaannakortumilluunniit atuuttussanngortinneqarsinnaapput, Savalimmiuni aamma Kalaallit Nunaanni pissutsit pisariaqartitaannik allannguutitalerlugit.« [↑](#footnote-ref-1)